55. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 441 της 28 Απρ./18 Μαΐου 1977 (ΦΕΚ. Α'  135) Περί λεπτομερειών εφαρμογής του άρθρ. 102 του από 28/30.9.1935 Ν.Δ/τος «περί οργανώσεως σωφρονιστικού προσωπικού και διαχειρίσεως φυλακών». Έχοντες υπ' όψει: α)Το άρθρ. 102 του από 28/30.9.1935 Ν.Δ/τος «περί Οργανώσεως σωφρονιστικού προσωπικού και διαχειρίσεως Φυλακών». β)Την υπ' αριθ. 302/17.3.1977 γνωμοδότησιν του Συμβουλίου της Επικρατείας, προτάσει του Υπουργού Δικαιοσύνης αποφασίζομεν: Άρθρον μόνον.-Περί της συνδρομής περιπτώσεως χορηγήσεως του κατά το άρθρ. 102 παρ. 1 περίπτ. β του από 28-30.9.1935 Ν.Δ/τος «περί οργανώσεως σωφρονιστικού προσωπικού και διαχειρίσεως Φυλακών» χρηματικού δώρου και της κατά την παρ. 2 του αυτού άρθρου αποζημιώσεως, ως και του ποσού τούτων, αποφασίζει ο Υπουργός της Δικαιοσύνης, μετά γνωμοδότησιν του αρμοδίου υπηρεσιακού Συμβουλίου. Εις τον επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος. 